ھیۆکا (زنجیرەی تەلەڤیزیۆنی)

ھیۆکا (بە ژاپۆنی: 氷菓، وەرگێڕانی وشە بە وشە: ئایسکرێم) زنجیرەیەکی تەلەڤیزیۆنی ئەنیمێی ژاپۆنییە کە لەسەر زنجیرەی یانەی وێژەی کلاسیکی بنچینەکراوە و لە نووسینی ھۆنۆبو یۆنێزاوایە. لە دوای بەرگی یەکەمی زنجیرەکەوە، ھیۆکا ناونراوە؛ و کراوە بە زنجیرە ئەنیمەیشنێکی تەلەڤیزیۆنی ٢٢ ئەڵقەیی. ھیۆکا چیرۆکی ھۆتارۆ ئۆرێکی (折木 奉太郎، ئۆرێکی ھۆتارۆ) و ئێرو چیتاندا (千反田 える، چیتاندا ئێرو) پێشان دەدات کە نھێنییە بێ بایەخەکانی ژیان چارەسەر دەکەن.

لەلایەن کیۆتۆ ئەنیمەیشن بەرھەمھێنراوە، و لەلایەن یاسوھیرۆ تاکێمۆتۆ کاری دەرھێنانی بۆ کراوە، پێکھاتەی زنجیرەکە لەلایەن شۆجی گاتۆھ و دیزاینی کەسایەتییەکان لەلایەن فوتۆشی نیشییا بۆ کراوە. گۆرانیی دەستپێکەکەی کە لە نیوەی یەکەمی زنجیرەکەدا دەبیسترێت لەلایەن چۆچۆوە وتراوە، و ئەوەی لە نیوەی دووەمدا دەبیسترێت لەلایەن ساوۆری کۆداما وتراوە. گۆرانیی کۆتایی ھەردوو بەشی زنجیرەکە لەلایەن ساتۆمی ساتۆ و ئای کایانۆوە وتراوەتەوە. کاستی سەرەکی یویچی ناکامورا کە ڕۆڵی ھۆتارۆ ئۆرێکی دەگێڕێت و ساتۆمی ساتۆ کە ڕۆڵی ئێرو چیتاندا دەگێڕێت لە خۆدەگرێت.

 چیرۆک 
ھۆتارۆ ئۆرێکی ھەوڵدەدات دروشمی خۆی پەیڕەو بکات کە دەڵێت: «ئەگەر ناچار نەبم کارێک بکەم، نایکەم، بەڵام ئەگەر ناچاربم بەخێرایی ئەنجامی دەدەم» و بڕوای بەو شتە ھەیە کە پێی دەوترێت «شۆپپارێزیی وزە». ھەرچۆنێک بێت، پلانەکەی تاڕادەیەک تێکدەچێت کاتێک خوشکەکەی ناچاری دەکات پەیوەندی بە یانەی وێژەی کلاسیکیی خوێندنگەکەیەوە بکات، کە لەو دەمەدا مەترسی ھەڵوەشاندنەوەی لەسەر بووە. ئۆرێکی پەیوەندی بە یانەکەوە دەکات، لەگەڵ ئێرو چیتاندا، ساتۆشی فوکوبێ (福部里志، فوکوبێ ساتۆشی)، و مایاکا ئیبارا (伊原 摩耶花، ئیبارا مایاکا).

 کەسایەتییەکان 
کەسایەتیئەکتەری دەنگی ژاپۆنیئۆرێکی ھۆتارۆیویچی ناکاموراکەسایەتییە سەرەکییە نێرە گاڵتەجاڕەکەی نێو زنجیرەکە.ئێرو چیتانداساتۆمی ساتۆکەسایەتییە سەرەکییە مێیە کونجکۆڵەکەیە کە لە یانەکە لەگەڵ ئۆرێکی کار دەکات.مایاکا ئیبارائای کایانۆچوارەمین ئەندامی یانەکەیە؛ کە پێک نایات لەگەڵ ئۆرێکی.ساتۆشی فوکوبێدایسوکێ ساکاگوچیسێیەمین ئەندامی یانەکەیە؛ ھاوڕێیە لەگەڵ ئۆرێکی و ھەستی سۆزداری بەرامبەر بە مایاکا ھەیە.تۆمۆیێ ئۆرێکیساتسوکی یوکینۆخوشکە گەورەکەی ھۆتارۆ.فویومی ئیریسویوکاناتەوژمی پشت بەرھەمھێنانی فیلمی پۆلی ٢-ف.یۆکۆ ئیتۆیگاوامامی کۆیامامامۆستا-کتێبخانەوانی خوێندنگەکەیە، و ئەندامێکی پێشووی یانەی وێژەی کلاسیکی بووە.

 سەرچاوەکان 

 بەستەرە دەرکییەکان 

پۆل:کیۆتۆ ئەنیمەیشن
پۆل:ئەنیمێ و مانگا لێڵەکان
پۆل:ئەنیمێ و مانگای قوتابخانە
پۆل:ئەو زنجیرە تەلەڤیزیۆنییە ئەنیمێیانەی لە ٢٠١٢ دەستیان پێکردووە